มือปืนรุมยิงเสี่ยฟาร์มหมูดับ เมียสาหัส คนตายพก11มม. ไม่ได้ใช้ 
เสี่ยฟาร์มหมูที่ อ.บางขัน เมืองคอน รู้ตัวถูกปองร้าย เคยโดนลอบยิงแล้ว 2 รอบ พกปืน 11 มม.ติดตัวไว้ตลอด ถูกแก๊งฆ่า 3 คนดักยิงขณะเดินกลับบ้าน ตายคาที่ ส่วนเมียเดินมาด้วยกัน บาดเจ็บสาหัส    ,เมื่อเวลา 19.00 น.วันที่ 25 เม.ย. พ.ต.ท.เสถียร สงพรามณ์ พนักงานสอบสวน สภ.บางขัน จ.นครศรีธรรมราช ได้รับแจ้งมีเหตุยิงกัน มีผู้เสียชีวิตและได้รับบาดเจ็บ บริเวณหน้าฟาร์มเลี้ยงหมูขนาดใหญ่ ชื่อ สมหมายฟาร์ม,ที่กิดเหตุ พบผู้เสียชีวิตทราบชื่อนายสมหมาย รักษ์เพชร อายุ 48 ปี เจ้าของฟาร์มหมู อยู่บ้านเลขที่ 196 หมู่ 13 ต.บ้านลำนาว อ.บางขัน จ.นครศรีธรรมราช สภาพศพนอนคว่ำหน้า สวมกางเกงขาสามส่วนสีเทา เสื้อแขนสั้นสีขาวลายดอก มีบาดแผลถูกยิงด้วยกระสุนปืนลูกซอง กระสุนขนาด 9 มม. เข้าชายโครงด้านขวาหลายรู ข้างศพมีอาวุธปืน 11 มม. 1 กระบอก กระสุนเต็มแมกกาซีน ห่างเล็กน้อยพบรถจยย.ฮอนด้า เวฟ 100 สีแดงดำ ทะเบียน กยร 897 กระบี่,นอกจากนี้ ยังมีผู้ถูกยิงได้รับบาดเจ็บสาหัสอีก 1 ราย เจ้าหน้าที่นำส่งโรงพยาบาลบางขันก่อนหน้านี้แล้ว ชื่อนางบุญช่วย วรรณแสงทอง อายุ 48 ปี ภรรยาของผู้ตาย ในที่เกิดเหตุเก็บปลอกกระสุนขนาด 9 มม.ได้ 4 ปลอก กระสุนปืนลูกซองอีก 5 ปลอก ,จากการสอบสวนทราบว่า นายสมหมาย ผู้ตาย และภรรยา จะมาเลี้ยงหมูเป็นประจำทุกวัน ก่อนเกิดเหตุขณะกำลังเดินทางกลับบ้านพัก ซึ่งอยู่ห่างจากฟาร์มหมูประมาณ 100 เมตร มีคนร้าย 3 คน ขับรถกระบะ อีซูซุ ไม่ทราบสี เลขทะเบียน เข้ามาจอด ทำทีเป็นคนมาตัดทางปาล์มในสวนใกล้ฟาร์มหมู รอจนกระทั่งผู้ตายและภรรยาขี่รถจยย.ออกจากฟาร์มหมู จากนั้นคนร้ายใช้อาวุธปืนด้วยปืนขนาด 9 มม.และปืนลูกซองยาว ยิงกระหน่ำ กระสุนปืนเจาะเข้าชายโครงด้านหนังนายสมหมาย ล้มฟุบตายคาที่ ส่วนนางบุญช่วย ภรรยา บาดเจ็บสาหัส หลังก่อเหตุคนร้ายได้ขับรถหลบหนีไปอย่างรวดเร็ว ซึ่งทางเจ้าหน้าที่ได้แจ้งวิทยุสกัดจับแต่ยังไร้วี่แวว ,สาเหตุ เบื้องต้นคาดว่ามาจากความขัดแย้งส่วนตัว เนื่องจากผู้ตาย รู้ตัวว่ามีคนจะปองร้าย จึงพกอาวุธปืน 11 มม.ติดตัวไว้ตลอดเวลา แต่ยังไม่ทันได้ใช้อาวุธปืนก็ถูกคนร้ายยิงถล่มจนเสียชีวิต นอกจากนี้พบว่าผู้ตาย เคยถูกลอบยิงมาแล้ว 2 ครั้งด้วย
เสี่ยฟาร์มหมูที่ อ.บางขัน เมืองคอน รู้ตัวถูกปองร้าย เคยโดนลอบยิงแล้ว 2 รอบ พกปืน 11 มม.ติดตัวไว้ตลอด ถูกแก๊งฆ่า 3 คน ดักยิงขณะเดินกลับบ้าน ตายคาที่ ส่วนเมียเดินมาด้วยกัน บาดเจ็บสาหัส 
ยิงเสี่ยฟาร์มหมู,ดักยิง,ยิงผัวเเมีย,ข่าวทั่วไป